  Виталий Пронин Кылем арын Выль ар азьын Ижын усьтэмын вал инме салют-фейерверк лэзьянъя 5 инты. Таӵе курон пуктӥз МЧС-лэн Удмурт ёзэз. Туэ но талы чаклам интыос усьтӥськозы. Кытын луозы соос - тодмо луоз туэ 27-тӥ декабрёзь. Соос пусйиськозы нимысьтыз дасям гожтэмъёсын-табличкаосын.МЧС-ысь специалистъёс сак чаклало магазинъёсын пиротехника вузанэз но. Туэ куронъёсты тӥян учыръёс ӧз шараяське на. Со вие ик кылем арын кыл куттытон улэ кыскемын вал 3 вуз карон интыос. Специалистъёс иворто: 16 арессэс тырмытымтэ пиналъёслы пиротехникаез вузаны лэземын ӧвӧл. МЧС-лэн Удмурт ёзэзлэн пресс-службаез пусъемъя, куинь ар талэсь азьло салют лэзёнын вӧсь луыны шедемъёс 20 мурт пала лыдъяськизы ке, кылем арын та лыдпус 4-ёзь усиз. Праздник тылъёсты инме лэзьяны мылкыд карисьёс арысь аре кулэсмо, иворто МЧС-ын тыршисьёс.Елена Никитина Туспуктэм: ijevsk.bezformata.ru Теги: МЧС салют  